**BKV Zrt.**

# SZÁLLÍTÁSI KERETSZERZŐDÉS

(a továbbiakban: Keretszerződés), amely létrejött egyrészről a

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoport azonosító: 17781372-5-44

mint megrendelő (a továbbiakban: **Megrendelő**)

másrészről a

**…………………………**

Székhely: ………………………

Cégjegyzékszám: ……………………

Adószám: ………………………….

Bankszámlaszám: …………………..

mint szállító (a továbbiakban: **Szállító**)

(a továbbiakban együttesen: **Felek**)

között a Vas, nehéz és könnyűfém kohászati termékek szállításatárgybana Megrendelő által BKV Zrt. 368/2013. számon kiírt, nyílt közbeszerzési eljárás (a továbbiakban: Pályázat) ajánlati felhívása/dokumentációja / ajánlatkérő levele / ………………., valamint a Szállító által a Pályázatra ………………………. napján benyújtott ajánlat (a továbbiakban: Ajánlat) alapján.

**1. A Keretszerződés tárgya**

1.1. A Megrendelő által bonyolított Pályázat a jelen Keretszerződés 1. sz. mellékletében meghatározott áru(k), (továbbiakban: Áruk) azaz Vas, nehéz és könnyűfém kohászati termékek Megrendelőnek történő leszállítása (a továbbiakban: Szállítás) az alábbiakban meghatározott feltételek szerint.

1.2. Megrendelő a jelen Keretszerződés hatálya alatt megrendelés (a továbbiakban: Megrendelés) leadásával jogosult a Szállítótól az Áruk szállítását megrendelni. Az egyes Megrendelésekben Megrendelő köteles megjelölni a Szállító részére az adott Megrendelés teljesítésének határidejét, a teljesítési helyet, továbbá az egyéb, az adott Megrendelés teljesítésére vonatkozó különös feltételeket. Az egyes Megrendeléseket, azok módosítását, törlését a Szállító minden esetben köteles visszaigazolni a kézhezvételtől számított 2 munkanapon belül, valamint köteles a jelen Keretszerződésben, valamint az adott Megrendelésben foglaltak alapján teljesíteni. Szállító a Megrendelésben foglalt valamely feltételtől eltérni csak Megrendelő előzetes írásbeli hozzájárulásával jogosult.

Felek a Megrendelések és azok visszaigazolása megküldése módjára a jelen Keretszerződés 13. pontjában foglaltakat kötelesek alkalmazni.

1.3. Megrendelő a jelen Keretszerződés 1. és 2. sz. mellékletében szereplő tételeken felül kérheti egyéb, a jelen Keretszerződés tárgyát képező tételek szállítását. Ezen tételek a Keretszerződés módosítása nélkül a Felek külön megállapodása alapján megrendelhetők.

**2. Minőségi és műszaki követelmények**

2.1. Az Áruk részletes minőségi és műszaki paramétereit a jelen Keretszerződés 1. és 2. számú melléklete tartalmazza.

2.2. A jelen Keretszerződés teljesítése során szállított Áruknak az ajánlati dokumentációszerinti szabványokban meghatározott műszaki követelményeknek kell megfelelniük.

**3. Mennyiség**

3.1. A jelen Keretszerződés hatálya alatt Megrendelő az alábbiakban meghatározott mennyiségű Áru beszerzését tervezi, de az egyes árucikkek megrendelése a Megrendelő alábbiakban meghatározott képviselői által faxon, levélben vagy e-mailen elküldött, írásos formában történő eseti Megrendeléseinek útján történik.

3.2 Megrendelés kiadására Megrendelő alábbi képviselői jogosultak.

………………………….. ………………………..

Telefon:

E-mail:

…………………………………….

Telefon:

E-mail:

3.3. Szállító kötelezettséget vállal a folyamatos Szállításra, és a standardok biztosítása érdekében raktárában megfelelő tartalék készletezéséről gondoskodik.

3.4. A már leadott Megrendelés szerinti mennyiség esetleges módosítására, illetve törlésére Megrendelőnek az 5.1. pont szerinti szállítási határidőt 5 munkanappal megelőzően faxon vagy e-mailen küldött írásbeli értesítés formájában van lehetősége.

**4. Szállítási Díj**

1. A Felek megállapodnak abban, hogy a Megrendelő a jelen Keretszerződés 1. pontja szerinti feladatok ellátásáért az 1. és 2. számú mellékletben meghatározott egységárak (a továbbiakban: Egységárak) alapján kalkulált szállítási díjat (a továbbiakban: Szállítási Díj) fizeti meg a Szállító számlán szereplő bankszámlájára.
2. Az Egységár és az annak alapján kalkulált Szállítási Díj magában foglalja a jelen Keretszerződésben meghatározott Szállítás szerződésszerű teljesítéséhez szükséges valamennyi munka-, anyag- és egyéb költséget – ideértve a fuvarozás, tárolás, csomagolás, rakodás, hatósági engedélyek költségeit és a termékdíjat is -, az esetleges betanítás, oktatás költségét, valamint a különféle vámköltséget, hatósági díjakat és adókat az általános forgalmi adó kivételével. Szállító kijelenti, hogy az Egységárakat 8.8 pontban foglalt rendelkezések figyelembevételével határozta meg.
3. A jelen Keretszerződés 1. és 2. számú mellékletében rögzített megállapodott Egységárak átvételi helynél történő teljesítéssel értendőek.

4.4. Az Egységárak a jelen Keretszerződés aláírásától számított egy éven belül /a jelen Keretszerződés hatálya alatt semmilyen körülmények között nem emelhető, ide nem értve a közvetlenül jogszabályi rendelkezésből eredő árváltozást, amely esetében Felek a 4.6 pont szerint járnak el.

4.5. A 4.4 pontban meghatározott határidő elteltével a Felek közösen felülvizsgálják az Egységárak változatlan formában történő megtartásának lehetőségét. Amennyiben ennek eredményeképp megállapításra kerül, hogy az Egységárak nem tarthatóak az addigi szinten, Szállító évente egy alkalommal kezdeményezheti a maximum a KSH által tárgyévet megelőző évre vonatkozóan kiadott inflációs ráta 80%-ának megfelelő mértékű áremelést Megrendelőnél (a továbbiakban: Áremelés).

4.6. Felek az Áremelésről – ideértve a 4.5 pontban meghatározott mértéket meghaladó Áremelést is – közösen egyeztetnek, annak elfogadásáról vagy elutasításáról Megrendelő dönt.

4.7 A jelen Keretszerződés aláírásától számítottan bármelyik fél kezdeményezheti az Egységárak csökkentését, ideértve a közvetlenül jogszabályi rendelkezésből eredő árcsökkentést (a továbbiakban: Árcsökkentés). Felek az Árcsökkentésről közös egyeztetnek, annak elfogadásáról közösen döntenek.

* 1. Az Áremelés illetve Árcsökkentés jóváhagyását megelőzően leadott Megrendelésekre az Áremelés illetve Árcsökkentés nem vonatkozik.
  2. Felek megállapodnak, hogy a tulajdonjog a szállított Áru vonatkozásában a Szállítási Díjról jelen Keretszerződés szerint kiállított számla megfizetésével száll át.

**5. Szállítási határidő**

5.1. A Megrendelés kézhezvétele után legkésőbb 15 naptári nappal Szállító köteles a Megrendelésben szereplő Árut Megrendelő 7.2. pontban meghatározott áruátvételi helyére leszállítani.

5.2. Az előszállítás- és részszállítás csak a Megrendelő előzetes írásbeli engedélyével lehetséges.

**6.** **Szállítás**

6.1. A Szállítást megelőzően a Szállító köteles megadni a fuvarozást végző jármű forgalmi rendszámát, valamint a járművezető nevét, hogy Megrendelő ezen személyek 7.2 pontban meghatározott áruátvételi helyére történő beléptetésről gondoskodni tudjon.

**7. Mennyiségi és minőségi átadás-átvétel**

7.1. A Szállító a teljesítést a jelen Keretszerződés hatályba lépését követően köteles 10 napon belül megkezdeni, és a jelen Keretszerződés időtartama alatt az abban és a Megrendelésekben meghatározott feltételek szerint folyamatosan biztosítani.

7.2. Az áruátvétel (a teljesítés) helye:

BKV Zrt. 030 raktár 1106 Bp. X. Fehér út 1.

BKV Zrt. V130 raktár 1125 Bp. Szilágyi Erzsébet fasor 14-16.

BKV Zrt. V170 raktár 1045 Bp. Pozsonyi út 1.

BKV Zrt. V180 raktár 1146 Bp. Thököly út 173.

BKV Zrt. V190 raktár 1089 Bp. Baross u 132.

BKV Zrt. V200 raktár 1087 Bp. Törökbecse u. 2.

BKV Zrt. V220 raktár 1091 Bp. Üllői út 199.

BKV Zrt. V230 raktár 1097 Bp. Könyves Kálmán krt.7

BKV Zrt. V260 raktár 1021 Bp. Budakeszi út 9-11.

BKV Zrt. V390 raktár 1116 Bp. Fehérvári út 247.

BKV Zrt. V490 raktár 1115 Bp. Bartók Béla út 133.

BKV Zrt. M150 raktár 1142 Bp. Erzsébet királyné útja 8-10.

BKV Zrt. M280 raktár 1106 Bp. Fehér út 1/b.

BKV Zrt. M270 raktár 1103 Bp. Kőér u.2/b.

BKV Zrt. H310 raktár 1164 Bp. Ostoros út 1.

BKV Zrt. H320 raktár 2000 Szentendre, Vasúti villasor 4.

BKV Zrt. H370 raktár 1212 Bp. Rákóczi Ferenc u. 174.

BKV Zrt. H380 raktár 2300 Ráckeve, Kossuth u. 117.

BKV Zrt. K410 raktár 1113 Bp. Hamzsabégi út 55.

BKV Zrt. O430 raktár 1037 Bp. Pomázi út 15.

BKV Zrt. C450 raktár 1165 Bp. Bökényföldi út 122.

BKV Zrt. D460 raktár 1194 Bp. Méta u. 39.

BKV Zrt. T100 raktár 1101 Bp. Zách u. 8.

Nyitvatartási idő: hétfőtől – csütörtökig 8,00 – 13,00 óráig

pénteken 8,00 – 12,00 óráig

7.3. A Felek megállapodnak abban, hogy a Szállítás teljesítésének, azaz a jelen Keretszerződés és az az alapján a Megrendelő által a Szállító részére leadott Megrendelések teljesítésének igazolása szállítólevél (a továbbiakban Szállítólevél) kiállításával történik, amelyen a Felek az elvégzett munkák átadás-átvételét aláírásukkal igazolják, és az aláírás alatt a nevüket olvasható, nyomtatott betűkkel is feltüntetik.

Ha a mennyiségi és minőségi átvétel nem tár fel problémát, a teljesítés igazolása a Szállítólevél Megrendelő általi aláírásával és dátummal való ellátásával történik.

Amennyiben a mennyiségi és műszaki állapot szempontjából történő átvétel során eltérések, hibák, hiányosságok mutatkoznak, úgy az eltéréseket, hibákat, hiányosságokat a Megrendelő jegyzőkönyvben (továbbiakban Jegyzőkönyv) rögzíti, és arról a Szállítót írásban is értesíti. Szállítólevél ez esetben csak a Jegyzőkönyvben foglalt eltérések, hibák maradéktalan és szerződésszerű kijavítását követően állítható ki.

7.4. Felek rögzítik, hogy a Szállító a jelen Keretszerződés 1. pontjában meghatározott Szállítás teljesítése során a szállított Árukat műbizonylattal (a továbbiakban: Műbizonylat) köteles ellátni. A Szállító a Műbizonylatban nyilatkozni köteles arról, hogy az Áruk a minőségi és műszaki követelményeknek megfelelnek.

7.5. Amennyiben a Szállító a beszállított Árukkal kapcsolatban bármely mérést, vizsgálatot végzett, illetve végeztetett a Műbizonylathoz mellékelnie kell a mérések, vizsgálatok dokumentációját is.

7.6. A beszállításra kerülő Árut por, víz és egyéb szennyeződések ellen védett csomagolásban kell leszállítani, amely csomagolásnak meg kell védenie az Árut a szállítás és tárolás közben mindennemű külső sérüléstől is.

**8. A Keretszerződés időtartama, megszűnése, módosítása, a szerződésszegés következményei, kötbér**

8.1. A jelen Keretszerződés a mindkét Fél általi aláírással jön létre, ezzel egyidejűleg lép hatályba és a jelen Keretszerződés szabályszerű teljesítésével szűnik meg.

8.2. Jelen Keretszerződést a Felek a mindkét fél általi aláírás napjával kezdődő, 36 hónapig tartó határozott időre kötik.

8.3. A jelen Keretszerződés megszűnése napjáig a Szállítóhoz megérkezett Megrendelésben foglaltaknak Szállító köteles jelen Keretszerződésben foglaltak szerint eleget tenni.

8.4. A jelen Keretszerződést a Felek – a másik fél súlyos szerződésszegése esetén – írásban, azonnali hatállyal felmondhatják. A felmondás csak indokolással ellátva érvényes.

8.5. A Megrendelő, anélkül, hogy elveszítené jogát a szerződésszegés esetében őt megillető egyéb igényekre, a Szállítónak megküldött írásbeli nyilatkozattal egyoldalúan, azonnali hatállyal felmondhatja a jelen Keretszerződést a Szállító kártérítése nélkül különösen:

* hibás teljesítés esetén, amennyiben a Szállító a Megrendelő felszólítására a jelen Keretszerződés 9. pontjábanmegjelölt határidőn, illetve a Megrendelő által meghosszabbított határidőn belül a hibát nem javítja ki, vagy a hibát nem lehet kijavítani,
* ha a Szállító késedelembe esik és a Megrendelő által írásban adott (vagy elfogadott) póthatáridő eredménytelenül járt le,
* ha a Szállító késedelembe esik és a késedelmes teljesítésének esetére kikötött maximális kötbérösszeget elérte,
* ha a Szállító – a Megrendelő erre vonatkozó előzetes, a következményekre történő írásbeli figyelmeztetése ellenére – nem teljesíti bármely más, szerződéses kötelezettségét,
* ha a Szállítóval szemben csődeljárást indítanak, vagy felszámolási, végrehajtási, illetve végelszámolási eljárás alatt áll.

8.6. A Megrendelő jogosult és egyben köteles a Keretszerződést felmondani – ha szükséges olyan határidővel, amely lehetővé teszi, hogy a Keretszerződéssel érintett feladata ellátásáról gondoskodni tudjon – ha

* Szállítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaság, amely nem felel meg a közbeszerzésekről szóló 2011. évi CVIII. törvény (Kbt.) 56. § (1) bekezdés k) pontjában meghatározott feltételeknek.
* Szállító közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaságban, amely nem felel meg az 56. § (1) bekezdés k) pontjában meghatározott feltételeknek.

Amennyiben Megrendelő a fenti okokból felmondja a Keretszerződést, a Szállító a Keretszerződés megszűnése előtt már teljesített Szállítás pénzbeli ellenértékére jogosult.

8.7.. Fentieken túl a Keretszerződés megszűnésére irányadó a Polgári Törvénykönyvről szóló 1959. évi IV. törvény (a továbbiakban: Ptk.) 381. §-ában foglalt általános elállási jog is.

8.8. Jelen Keretszerződést a Felek jogosultak – 90 napos felmondási idő betartásával – rendes felmondás útján megszüntetni. Szállító tudomásul veszi, hogy amennyiben Megrendelő a Keretszerződést a 8.1 pontban meghatározott határidő lejárta előtt rendes felmondással megszünteti, a jelen Keretszerződés 3.1 pontjában meghatározott mennyiségi igény időarányosan értendő.

8.9. A Felek megállapodnak abban, hogy a jelen Keretszerződés bármely okból történő megszűnése esetén a Felek a jelen Keretszerződés megszűnésével kapcsolatban is kötelesek együttműködni. Erre tekintettel a jelen Keretszerződés megszűnésétől számított 1 (egy) héten belül a Szállító köteles a Megrendelő részére átadni minden, a jelen Keretszerződés teljesítéséhez a Megrendelő vagy harmadik személy által esetlegesen átadott, rendelkezésre bocsátott dokumentációt és egyéb adatot, anyagot, dolgot, stb.

8.10. Amennyiben a Szállító elmulasztja a Keretszerződésben vagy valamelyik Megrendelésben vállalt kötelezettségeinek a vállalt teljesítési határidőn belüli teljesítését, úgy a Megrendelő – a szerződésszegésből fakadó egyéb kárigényen túl – **késedelmi kötbér**re jogosult. A késedelmes teljesítés esetén a kötbér mértéke az eredménytelenül eltelt teljesítési határidőt követő minden késedelmesen eltelt nap után a le nem szállított Árukra vetített nettó Szállítási Díj napi 0,5 %-a, de maximum 15 %. Késedelmes teljesítésnek minősül *különösen*, ha a Szállító a jelen Keretszerződés 9.2 pontjában meghatározott határidőn belül jótállási kötelezettségének teljesítését nem kezdi meg.

Ha a Szállító hibás Árut szállít, vagy más módon nem a jelen Keretszerződésben foglaltaknak megfelelően teljesít, a Megrendelő **hibás teljesítési kötbér**t követelhet: ennek alapja a hibás teljesítéssel érintett Megrendelés nettó összértéke, mértéke *a kijavítás megtörténtéig terjedő* időtartam végéig számított napi 0,5 %-ával, de legfeljebb 15 %-ával megegyező összeg. Hibás teljesítésnek minősül az is, amennyiben a hiba jótállás kötelezettség *teljesítése körében merül* fel, hibás teljesítési kötbér ebben az esetben is jelen pontban foglaltak szerint érvényesíthető.

A Szállító a jelen Keretszerződésben vállalt kötelezettségei nem teljesítése esetén köteles a Megrendelő részére **meghiúsulási kötbér**tfizetni, melynek alapja a meghiúsulással érintett Megrendelés nettó összértéke, mértéke annak 15 %-a. A teljesítés meghiúsulásának minősül *különösen*, ha a Szállító jótállási kötelezettsége keretében a hibát a jelen Keretszerződés 9.2 pontjában meghatározottak szerint, határidőben nem javítja ki, vagy a hibás Árut vagy alkatrészt nem cseréli ki.

8.11. A Megrendelőnek jogában áll elállni a Keretszerződéstől vagy az adott Megrendeléstől, amennyiben Szállító a vállalt szállítási határidőt legalább 5 nappal túllépi, hibás teljesítés esetén a kicserélési kötelezettségének 5 napon belül nem tesz eleget, vagy a Keretszerződésből vagy valamelyik Megrendelésből fakadó egyéb kötelezettségét súlyosan megszegi. A Megrendelő ez esetben is jogosult kötbért követelni a Szállítótól.

8.12. Megrendelő kötbérigényét érvényesítheti (a kötbér esedékessé válása) különösen:

* Szállító késedelme esetében, amennyiben a Megrendelő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege a késedelmes teljesítés esetére kikötött maximális kötbérösszeget elérte;
* Szállító nem teljesítése esetében, amennyiben a Szállító neki felróható módon nem teljesít és Megrendelő írásbeli felszólítására sem áll szándékában teljesíteni;
* Szállító nem teljesítése esetében, amennyiben a Megrendelő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással;
* Szállító hibás teljesítése esetén, amennyiben a Megrendelő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.

8.13. A Megrendelő kötbérigényének érvényesítése nem jelenti az egyéb igényeiről történő lemondást.

8.14. A kötbérigény (kártérítés), érvényesítésének feltétele, hogy az érvényesítését megalapozó esemény bekövetkeztét a Megrendelő – a körülmények feltüntetésével – írásban közölje a másik féllel.

8.15. A teljesítés elmaradása, késedelmes vagy hibás teljesítés esetén, amennyiben a Megrendelőnek a Szállítóhoz intézett felszólítása eredménytelen marad, a Megrendelő jogosult ellátása érdekében más szállítót igénybe venni. A Megrendelő fentiek okán keletkezett valamennyi költségét, illetve mindennemű kárát a Szállító köteles megtéríteni, illetve a Szállítási Díjban jelentkező többletköltség is a mulasztásért felelős Szállítót terheli.

**9. Jótállás**

9.1. A Szállító az általa leszállított Árukra jótállást (Ptk. 248. §) vállal, melynek időtartama: az átvételtől számított 12 hónap. Amennyiben a leszállított Áru nem felel meg a jelen Keretszerződés 2. pontjában rögzített minőségi és műszaki paramétereknek, úgy a Megrendelő a szavatossági jogait (Ptk. 306. §) megfelelően gyakorolhatja.

9.2. A Megrendelő írásban értesíti a Szállítót a jelen Keretszerződés illetve valamelyik Megrendelés teljesítésével összefüggésben a jótállás keretében felmerülő bármely, a teljesítéssel kapcsolatos kifogásáról. Szállító az értesítés kézhezvételét követően a lehető legrövidebb időn belül, de legkésőbb 10 munkanapon belül köteles megkezdeni jótállási kötelezettsége teljesítését, azaz a garanciális hibaszemlét megtartani, illetve a hiba kijavítását megkezdeni. Ezt követően a hiba kijavítására vállalt határidőn belül, de legkésőbb az eredeti szállítási határidővel megegyező időn belül köteles a jótállási kötelezettségét teljesíteni, és a javított Árut visszaszállítani a Megrendelő telephelyére. Jótállás keretein belül javításra kerülő egység mindennemű alkatrész és szállítási, valamint javítási költsége a Szállítót terheli.

9.3 Abban az esetben, ha a fentiek szerint értesített Szállító elmulasztja a hiba javítását a meghatározott határidőn belül, a Megrendelőnek jogában áll a Szállító kockázatára és költségére megtenni a szükséges intézkedéseket, annak érdekében, hogy a hibát kijavítsa, vagy kijavíttassa anélkül, hogy a Szállítót az általa vállalt jótállási kötelezettségei teljesítése alól mentesítené.

9.4. A jótállási idő kezdete a tényleges teljesítés időpontja, amely megegyezik jelen Keretszerződés 7. pontja szerint szabályozott átadás-átvételt igazoló dokumentumon szereplő dátummal. Nem számít bele a jótállási időbe a kijavítási időnek az a része, amely alatt Megrendelő a dolgot nem tudja rendeltetésszerűen használni. A jótállási igény érvényesíthetőségének határideje a dolognak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik.

9.5. A Keretszerződés keretében szállított Áruknak meg kell felelniük a magyar jogszabályokban szereplő szabványoknak, valamint a jelen Keretszerződés 2. pontjában meghatározott műszaki feltételeknek.

9.6. A Szállító szavatolja, hogy az általa szállított Áruk alkalmasak a rendeltetésszerű használatra, valamint mentesek mindenfajta tervezési, anyagbeli, kivitelezési, vagy olyan hibáktól, melyek a Szállító cselekedetéből, vagy mulasztásából erednek.

9.7. Szállító felel azért, hogy a leszállítandó Áru per-, teher-, igény és harmadik személy jogától mentes.

**10. Fizetési Feltételek**

10.1. Felek megállapodnak abban, hogy a Szállító Megrendelésen belüli részteljesítésenként 1 db szabályszerűen kiállított számla (a továbbiakban Számla) kibocsátására jogosult a jelen Keretszerződés szerint teljesített Szállítás alapján.

10.2. A Felek megállapodnak abban, hogy a Szállító Számla kibocsátására a Szállításnak a Megrendelő által szerződésszerűen igazolt, maradéktalan, szabályszerű teljesítése után jogosult.

10.3. A Felek megállapodnak abban, hogy a Számla a Megrendelő beszerzési megrendelési számának (a továbbiakban: BMR szám), valamint jelen Keretszerződés számának feltüntetésével az alábbi címre küldendő (a borítékon feltüntetve, hogy számláról van szó):

BKV Zrt.

Pénzügyi Főosztály Folyószámla Osztálya

1980 Budapest, Akácfa u. 15.

A BMR szám, valamint a jelen Keretszerződés számának feltüntetése hiányában a Megrendelő jogosult a Számlát azonosítatlanként visszaküldeni, az ebből eredő késedelem esetére a Megrendelőt késedelmi kamatfizetési kötelezettség nem terheli.

10.4. A Felek megállapodnak abban, hogy a Számla elengedhetetlen mellékletét képezi a teljesítési igazolás.

10.5. A Felek megállapodnak abban, hogy a Megrendelő a Számla kézhezvételétől számított 30 (harminc) napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára történik. A fizetés pénzneme az a pénznem, amelyben a jelen Keretszerződés az Egységárat meghatározza. A fizetési kötelezettséget a Megrendelő bankszámlájának terhelésekor kell teljesítettnek tekinteni. A késedelmi kamat mértéke megegyezik a Ptk. 301/B. § szerinti kamatmértékkel.

10.6. A jelen Keretszerződésben meghatározott ellenérték kifizetése az Art. 36/A § hatálya alá tartozik. Megrendelőnek abban az esetben áll módjában a kifizetést teljesíteni, amennyiben részére a Szállító 30 (harminc) napnál nem régebbi eredeti NAV adóigazolást bemutat, megküld, vagy átad arról, hogy az állami adóhatóságnál és a vámhatóságnál nyilvántartott köztartozása nincs, vagy a kifizetés időpontjában szerepel a köztartozásmentes adózói adatbázisban.

10.7. A Felek megállapodnak abban, hogy a Szállító hozzájárul ahhoz, hogy a Számlán megjelölt összegből levonásra kerüljön a jelen Keretszerződésben meghatározott, esetlegesen felmerülő kötbér illetve többletköltség összege.

10.8. Megrendelő kijelenti, hogy előleget nem fizet.

**11. Titoktartás**

11.1. A Felek megállapodnak abban, hogy a jelen Keretszerződést, valamint az annak teljesítése során vagy azzal összefüggésben tudomásukra jutott, a másik Felet érintő minden olyan információt — beleértve a másik fél know-how-jába tartozó információkat is —, amelyet a másik Fél még nem hozott nyilvánosságra, és amelynek közlése a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.

11.2. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen Keretszerződés hatályának fennállása alatt, sem azt követően.

11.3. A Felek megállapodnak abban, hogy kötelesek gondoskodni arról, hogy a Titkot a velük jogviszonyban álló más személyek (például: munkavállalók, üzleti partnerek stb.) is üzleti titokként kezeljék, mind a jelen Keretszerződés hatálya alatt, mind azt követően.

11.4. A Felek megállapodnak abban, hogy a Feleket a jelen Keretszerződés bármely okból történő megszűnése esetén a jogviszony utolsó napjától számított meghatározatlan ideig terheli a titoktartási kötelezettség.

**12. A viták rendezése**

12.1. Felek megállapodnak abban, hogy a jelen Keretszerződés alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a Polgári Perrendtartásról szóló 1952. évi III. törvény (a továbbiakban: Pp.) általános hatásköri és illetékességi szabályai szerint járnak el.

**13. Értesítések**

13.1. A Felek megállapodnak abban, hogy a jelen Keretszerződés által megkívánt minden írásbeli értesítést a Felek mindenkori székhelyének / és a Szállító levelezési címére (……………………) kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.

13.2. A Felek rögzítik, hogy a kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.

13.3. Kapcsolattartók:

A Megrendelő részéről a jelen Keretszerződés vonatkozásában kapcsolattartásra kijelölt személy, vagy szervezet:

……………………………….

Telefon: ……………

Telefax: ……………

E-mail: ……………

A Megrendelő részéről műszaki, szakmai kérdésekben kapcsolattartásra kijelölt személy:

………………………………

Telefon: …………….

Telefax: ………………

E-mail: …………….

A Szállító részéről kapcsolattartásra kijelölt személy:

………………………………

Telefon: ……………..

Telefax: ……………..

E-mail: ……………..

**14. Záró rendelkezések**

14.1. Szállító kijelenti, hogy birtokában van az összes adatnak, amely a jelen Keretszerződésben foglalt valamennyi kötelezettség teljesítéséhez szükséges.

14.2. A jelen Keretszerződés módosítása kizárólag írásban, a Kbt. 132. §-ban meghatározott feltételek fennállása esetén, a Felek által cégszerűen aláírt okirattal érvényes.

14.3. A Felek megállapodnak abban, hogy a jelen Keretszerződésben nem szabályozott kérdésekben a magyar jogot, ezen belül különösen a Kbt., valamint a Ptk. rendelkezéseit tekintik irányadónak.

14.4. a) A jelen Keretszerződés teljesítése során Szállító Alvállalkozót nem vesz igénybe. Szállító a Keretszerződés hatálya alatt Alvállalkozó(k) igénybevételére kizárólag a Megrendelő kifejezett írásbeli hozzájárulása esetén jogosult..

VAGY

A jelen Keretszerződés teljesítése során Szállító az ajánlatában megjelölt, alábbi Alvállalkozókat veszi igénybe:

1.) Alvállalkozó neve:

Székhelye:

Adószáma: …

Bankszámlaszáma: …

2.) Alvállalkozó neve:

Székhelye:

Adószáma: …

Bankszámlaszáma: …

Szállító a megjelölt Alvállalkozókon kívül/helyett más Alvállalkozó(k) igénybevételére kizárólag a Megrendelő kifejezett írásbeli hozzájárulása esetén jogosult.

14.5. Szállító a jelen Keretszerződés alapján a Megrendelővel szemben fennálló követeléseit kizárólag a Megrendelő előzetes írásbeli hozzájárulása esetén jogosult harmadik személyre engedményezni.

14.6. A Felek a szerződéses kötelezettségek teljesítését érintő körülményekről kötelesek kölcsönösen tájékoztatni egymást. Az ennek elmulasztásából eredő károkért felelősek.

14.7. A Felek rögzítik továbbá azt, hogy Szállító a jelen Keretszerződésben vállalt kötelezettségeinek teljesítése során valamennyi vonatkozó jogszabályi rendelkezést köteles betartani.

14.8 Szállító a Kbt. 125. § (4) bekezdése alapján kijelenti, hogy

* nem fizet, illetve számol el a Keretszerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a Szállító adóköteles jövedelmének csökkentésére alkalmasak;
* a Keretszerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 125. § (5) bekezdés szerinti ügyletekről a Megrendelőt haladéktalanul értesíti.

14.9. A Felekmegállapodnak abban, hogy a jelen Keretszerződés értelmezése és a jelen Keretszerződés szövege közötti ellentmondás esetén a jelen Keretszerződés szövegében foglaltakat, majd az ajánlati dokumentációban, majd a Szállító végleges ajánlatában foglaltakat (ebben a sorrendben) tekintik irányadónak. Felek a jelen Keretszerződéssel kapcsolatos kérdésekben a fent felsorolt dokumentumokat tekintik hivatkozási alapnak.

14.10. Felek rögzítik, hogy az alábbiak a jelen Keretszerződés elválaszthatatlan mellékletét képezi:

14.10.1. vaskohászati termékek egységára

14.10.2. könnyű és nehézfém kohászati termékek egységára

**15. Záradék**

15.1. Szállító nyilatkozik, hogy tudomása van arról, hogy a Megrendelőnél a fővárosi közösségi közlekedési intézményrendszer, valamint az autóbusz-ágazat átalakítását célzó új szervezeti struktúra kialakítása van folyamatban, melyhez minden támogatást, segítséget és nyilatkozatot megad, továbbá hozzájárul ahhoz, hogy a Megrendelő egyoldalú jognyilatkozatával a BKK Budapesti Közlekedési Központ Zártkörűen Működő Részvénytársaságot, illetve az esetlegesen létrehozandó, a Megrendelő tömegközlekedés-üzemeltető, illetve az autóbusszal végzett közforgalmú személyszállítási feladatát átvevő gazdasági társaságot a jelen Keretszerződésben saját helyébe léptesse.

A Felek kijelentik, hogy a jelen Keretszerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján3 db magyar nyelvű eredeti példányban jóváhagyólag aláírták.

Budapest, 20... ………. „…….” napja. Budapest, 20... ………… „…” napja.

|  |  |  |
| --- | --- | --- |
| ……………………  (titulus) | ……………………..  (titulus) | …………………………  (titulus) |
| **Budapesti Közlekedési Zártkörűen Működő**  **Részvénytársaság**  Megrendelő | | **………………….**  Szállító |